Азнаямленне з вышэйпераказанай судовай справай (арыгінал яе апублікаваны ў “Археографіческом сборніке документов, относящіхся к історіі Северо-Западной Русі”, Т.1, Вільня, 1867, с. 297—307) уражвае не толькі высокім узроўнем юрыдычнай культуры ў беларускім старадаўнім горадзе, але і тым, што жанчына ў тагачасным грамадстве магла даводзіць і паспяхова адстойваць свае правы ў судзе, унікаючы жыцця з мужам-імпатэнтам, які прыкрываў сваю слабасць сямейным гвалтам і здзекамі.